Ńdɔ Absalom a ngányián á Yērúzalɛm ai bod bə́sə̄ yā Ísraɛ̂l. Ahitofel a tɔá ai nyé. 16Á kwí Hushái, mǎn Arkit, mvóé Dāvid a ngákwí ábə Absalom, nyé ai nyé nâ: “Ovúmá, ǎ ńkūkúmá, ovúmá ǎ ńkūkúmá !” 17Absalom nyé ai nyé nâ: “Yə édīŋ yā wādiŋ nyɔ́ mvóé dzī ? Amú dzé wā ndzí kig kə ai nyɔ́ mvóé ?” 18Hushái nyé ai Absalom nâ: “Təge fɔ́ɔ́, amú māyi wóge ai ényɔ̄ Ńtondôbə ǎ tɔ́b, ḿbāmāná ai áyɔŋ dí ai bod bə́sə̄ yā Ísraɛ̂l, énye mǎyi bɔ éńgoé, mə tɔbɔ́ fə ai nyé. 19Ńdɔ̄ kig ngə́ makpân dɔ́, zá énye mayi syé ? Sə́ mɔ́n ǹkúkúmá a ? Ḿból mə̄ ngáwóg ésōá, éyə̄ fə mǎyi wa wóg nālá.”